CELEX: 32019D1768
Language: sl
Date: 2019-10-23 00:00:00
Title: Izvedbeni sklep Komisije (EU) 2019/1768 z dne 23. oktobra 2019 o spremembi Priloge I k Odločbi 2006/168/ES glede vključitve Združenega kraljestva Velika Britanija in Severna Irska ter nekaterih njegovih kronskih odvisnih ozemelj na seznam tretjih držav, iz katerih je dovoljen vnos govejih zarodkov v Evropsko unijo (notificirano pod dokumentarno številko C(2019) 7636) (Besedilo velja za EGP)

24.10.2019   
               
               
                  SL
               
               
                  Uradni list Evropske unije
               
               
                  L 270/100
               
            
         IZVEDBENI SKLEP KOMISIJE (EU) 2019/1768
         z dne 23. oktobra 2019
         o spremembi Priloge I k Odločbi 2006/168/ES glede vključitve Združenega kraljestva Velika Britanija in Severna Irska ter nekaterih njegovih kronskih odvisnih ozemelj na seznam tretjih držav, iz katerih je dovoljen vnos govejih zarodkov v Evropsko unijo
         
            
               (notificirano pod dokumentarno številko C(2019) 7636)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (1), ter zlasti člena 7(1) in člena 9(1)(b) Direktive,
         ob upoštevanju naslednjega:
         
                     (1)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji (PEU). Evropski svet je 11. aprila 2019 v dogovoru z Združenim kraljestvom sprejel Sklep (EU) 2019/584 (2), s katerim se podaljša obdobje na podlagi člena 50(3) PEU. V skladu z navedenim sklepom se je obdobje iz člena 50(3) PEU dodatno podaljšalo do 31. oktobra 2019. Pravo Unije se zato od 1. novembra 2019 (v nadaljnjem besedilu: datum izstopa) za Združeno kraljestvo in v njem ne bo več uporabljalo.
                  
               
                     (2)
                  
                  
                     Odločba Komisije 2006/168/ES (3) v Prilogi I določa seznam tretjih držav, iz katerih države članice dovolijo uvoz govejih zarodkov.
                  
               
                     (3)
                  
                  
                     Združeno kraljestvo Velika Britanija in Severna Irska je zagotovilo potrebna jamstva, da bo skupaj z nekaterimi svojimi kronskimi odvisnimi ozemlji izpolnjevalo pogoje iz Odločbe 2006/168/ES za vnos pošiljk govejih zarodkov v Unijo od datuma izstopa, in sicer tako, da bo še naprej spoštovalo zakonodajo Unije za začetno obdobje najmanj devet mesecev.
                  
               
                     (4)
                  
                  
                     Ob upoštevanju teh posebnih jamstev, ki jih je zagotovilo Združeno kraljestvo Velika Britanija in Severna Irska, ter za preprečitev motenj v trgovini po datumu izstopa bi bilo zato treba Združeno kraljestvo Velika Britanija in Severna Irska ter nekatera njegova kronska odvisna ozemlja vključiti na seznam tretjih držav iz Priloge I k Odločbi 2006/168/ES, iz katerih je dovoljen vnos pošiljk govejih zarodkov v Unijo.
                  
               
                     (5)
                  
                  
                     Prilogo I k Odločbi 2006/168/ES bi bilo zato treba ustrezno spremeniti.
                  
               
                     (6)
                  
                  
                     Ta sklep bi se moral uporabljati od 1. novembra 2019, razen če se pravo Unije na ta datum še naprej uporablja za Združeno kraljestvo Velika Britanija in Severna Irska ter v njem.
                  
               
                     (7)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga I k Odločbi 2006/168/ES se spremeni v skladu s Prilogo k temu sklepu.
         
         
            Člen 2
            Ta sklep se uporablja od 1. novembra 2019.
            Vendar se ne uporablja, če se za Združeno kraljestvo Velika Britanija in Severna Irska in v njem na navedeni datum še naprej uporablja pravo Unije.
         
         
            Člen 3
            Ta sklep je naslovljen na države članice.
         
         
            V Bruslju, 23. oktobra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 302, 19.10.1989, str. 1.
         
            (2)  Sklep Evropskega sveta (EU) 2019/584, sprejet v dogovoru z Združenim kraljestvom, z dne 11. aprila 2019 o podaljšanju obdobja na podlagi člena 50(3) PEU (UL L 101, 11.4.2019, str. 1).
         
            (3)  Odločba Komisije 2006/168/ES z dne 4. januarja 2006 o uvedbi zahtev za zdravstveno varstvo živali in izdajanje veterinarskih spričeval za uvoz govejih zarodkov v Skupnost ter razveljavitvi Odločbe 2005/217/ES (UL L 57, 28.2.2006, str. 19).
      
      
         
            PRILOGA
            Tabela v Prilogi I k Odločbi 2006/168/ES se spremeni:
            
                        (a)
                     
                     
                        za vnosom za Švico se vstavi naslednja vrstica:
                        
                                    „GB
                                 
                                 
                                    Združeno kraljestvo Velika Britanija in Severna Irska
                                 
                                 
                                    PRILOGA II
                                 
                                 
                                    PRILOGA III
                                 
                                 
                                    PRILOGA IV“
                                 
                              
                  
                        (b)
                     
                     
                        za vnosom za Izrael se vstavi naslednja vrstica:
                        
                                    „JE
                                 
                                 
                                    Jersey
                                 
                                 
                                    PRILOGA II
                                 
                                 
                                    PRILOGA III
                                 
                                 
                                    PRILOGA IV“